ചെട്ട്യാംപറമ്ബ് ഗവ. യുപി സ്കൂള് കെട്ടിടം: 14ന് മുഖ്യമന്ത്രി തറക്കല്ലിടും കേളകം: ചെട്ട്യാംപറമ്ബ് ഗവ. യുപി സ്കൂളിന് സര്ക്കാര് പ്ലാന് ഫണ്ടില് നിന്ന് അനുവദിച്ച ഒരു കോടി രൂപ ചെലവില് നിര്മിക്കുന്ന സകൂള് കെട്ടിടത്തിന്റെ തറക്കല്ലിടല് കര്മം 14ന് വൈകുന്നേരം 3.30 ന് മുഖ്യമന്ത്രി പിണറായി വിജയന് ഓണ്ലൈനായി നിര്വഹിക്കും. മന്ത്രി വി.ശിവന്കുട്ടി അധ്യക്ഷത വഹിക്കും. സ്കൂളില് നടക്കുന്ന ഫലകം അനാച്ഛാദനം സണ്ണി ജോസഫ് എംഎല്എ നിര്വഹിക്കും. സ്കൂളില് ആദ്യം പ്രവേശനം നേടിയ പൂര്വവിദ്യാര്ഥി ജോസഫ് കൊച്ചിത്തറ ആദ്യത്തെ കല്ലിടും. സംഘാടക സമിതി യോഗം ബ്ലോക്ക് പഞ്ചായത്തംഗം മേരിക്കുട്ടി ജോണ്സണ് ഉദ്ഘാടനം ചെയ്തു.കേളകം പഞ്ചായത്ത് വൈസ് പ്രസിഡന്റ് തങ്കമ്മ മേലേക്കുറ്റ് മുഖ്യാതിഥിയായി. പിടിഎ പ്രസിഡന്റ് ഷിജോ പി. ചെറിയാന് അധ്യക്ഷത വഹിച്ചു. ഇരിട്ടി ഉപജില്ല വിദ്യാഭ്യാസ ഓഫീസര് എം.ടി. ജെയ്സ്, പഞ്ചായത്ത് അംഗങ്ങളായ ലീലാമ്മ ജോണി, ടോമി പുളിക്കക്കണ്ടത്തില്, ഷാന്റി സജി, ബിജു, ബിനു മാനുവല്, മുഖ്യാധ്യാപിക കുമാരി രാജേന്ദ്രന്, പി.എന്.രതീഷ്, വിവിധ രാഷ്ട്രീയ പാര്ട്ടി പ്രതിനിധികള് തുടങ്ങിയവര് പങ്കെടുത്തു.